Diari Oficial de la Generalitat Valenciana


Sumari del DOGV 8955, del 18-11-2020 (2020/9555)

RESOLUCIÓ de 18 de novembre de 2020, de la directora gerent del Consorci Hospital General Universitari de València (CHGUV), per la qual s'obri el termini per a actualitzar les borses d'ocupació temporal de diverses categories.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8955

Data del DOGV
:   18-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9555


Data del document
:   18-11-2020

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 18 de novembre de 2020, de la directora gerent del Consorci Hospital General Universitari de València (CHGUV), per la qual s'obri el termini per a actualitzar les borses d'ocupació temporal de diverses categories. [2020/9555]  
De conformitat amb les normes reguladores per a la contractació de duració determinada i la millora d'ocupació, aprovades per la Resolució de 15 de juny de 2016, del director gerent del CHGUV (DOGV 7811, 22.06.2016), mitjançant la Resolució de data 15 de novembre de 2016, del director gerent del CHGUV, es va convocar una borsa d'ocupació temporal de diverses categories (DOGV 7926, 28.11.2016), convocatòria BET/01/16.  
Entre les categories convocades es trobaven les de facultatiu/iva especialista en al·lergologia (BET/01/16, codi 01), facultatiu/iva especialista en anàlisis clíniques (BET/01/16, codi 02), facultatiu/iva especialista en anatomia patològica (BET/01/16, codi 03), facultatiu/iva especialista en cardiologia (BET/01/16, codi 05), facultatiu/iva especialista en farmàcia hospitalària (BET/04/16, codi 16), facultatiu/iva especialista en hematologia i hemoteràpia (BET/01/16, codi 17), facultatiu/iva especialista en medicina interna (BET/01/16, codi 18), facultatiu/iva especialista en medicina preventiva i salut pública (BET/01/16, codi 19), facultatiu/iva especialista en microbiologia i parasitologia (BET/01/16, codi 20), facultatiu/iva especialista en pneumologia (BET/01/16, codi 21), facultatiu/iva especialista en obstetrícia i ginecologia (BET/01/16, codi 26), facultatiu/iva especialista en oncologia mèdica (BET/01/16, codi 29), facultatiu/iva especialista en aparell digestiu (BET/01/16, codi 30), facultatiu/iva especialista en psicologia clínica (BET/01/16, codi 33), facultatiu/iva especialista en cirurgia ortopèdica i traumatologia (BET/01/16, codi 37), facultatiu/iva especialista en urologia (BET/01/16, codi 38), metge/essa unitat d'hospitalització domiciliària (BET/01/16, codi 39).  
Seguint la convocatòria i el procediment establit en aquestes normes, mitjançant diverses resolucions es van constituir les borses d'ocupació temporal de les categories indicades. La majoria d'aquestes borses han sigut objecte d'actualització posterior.  
Seguint l'esperit de la norma, després de comprovar que hi ha dificultats per a proveir temporalment determinats llocs de treball, per falta de personal disponible en borsa, i amb la finalitat d'evitar problemes de cobertura, i fent ús de les atribucions conferides en l'apartat segon, punt 10 de l'Acord del 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València, resolc:  
  
Article 1. Actualització  
Convocar l'actualització de les borses d'ocupació de facultatiu/iva especialista en al·lergologia (BET/01/16, codi 01), facultatiu/iva especialista en anàlisis clíniques (BET/01/16, codi 02), facultatiu/iva especialista en anatomia patològica (BET/01/16, codi 03), facultatiu/iva especialista en cardiologia (BET/01/16, codi 05), facultatiu/iva especialista en farmàcia hospitalària (BET/04/16, codi 16), facultatiu/iva especialista en hematologia i hemoteràpia (BET/01/16, codi 17), facultatiu/iva especialista en medicina interna (BET/01/16, codi 18), facultatiu/iva especialista en medicina preventiva i salut pública (BET/01/16, codi 19), facultatiu/iva especialista en microbiologia i parasitologia (BET/01/16, codi 20), facultatiu/iva especialista en pneumologia (BET/01/16, codi 21), facultatiu/iva especialista en obstetrícia i ginecologia (BET/01/16, codi 26), facultatiu/iva especialista en oncologia mèdica (BET/01/16, codi 29), facultatiu/iva especialista en aparell digestiu (BET/01/16, codi 30), facultatiu/iva especialista en psicologia clínica (BET/01/16, codi 33), facultatiu/iva especialista en cirurgia ortopèdica i traumatologia (BET/01/16, codi 37), facultatiu/iva especialista en urologia (BET/01/16, codi 38), metge/essa unitat d'hospitalització domiciliària (BET/01/16, codi 39).  
En conseqüència, s'acorda l'obertura d'un període per a la inscripció de nous aspirants i l'actualització de mèrits dels candidats ja inscrits en les borses indicades.  
Article 2. Requisits  
Els aspirants que s'hi vulguen inscriure hauran de reunir i acreditar els requisits següents:  
a) Estar en possessió de la titulació acadèmica exigida per a accedir a la plaça o categoria professional de la corresponent borsa i, si escau, de l'especialitat.  
b) Podran presentar-se els qui es troben en l'últim any de residència, si bé per a la contractació hauran d'acreditar estar en possessió de la titulació assenyalada en l'apartat anterior.  
c) Posseir l'aptitud psicofísica i funcional necessària per a l'acompliment de les funcions pròpies de la plaça i categoria a la qual s'opta.  
d) No haver sigut separat mitjançant expedient disciplinari del servei de qualsevol administració pública o servei de salut, ni estar inhabilitat per a l'exercici de funcions públiques, ni, si és el cas, per a l'exercici de la corresponent professió.  
e) Complir els altres requisits i obligacions establits en l'article 3 de les normes reguladores del procediment. Tot això sense perjudici de la resta d'obligacions pròpies de la relació laboral.  
Els requisits hauran de complir-se l'últim dia del termini de presentació de sol·licituds i mantindre's durant tot el temps de permanència en la corresponent borsa.  
  
Article 3. Sol·licituds, termini i documentació necessària  
Les sol·licituds, d'acord amb el model que hi ha disponible en la pàgina web del CHGUV (que inclou autobarem), hauran d'anar acompanyades de la documentació (original o fotocòpia degudament compulsada per anvers i revers) acreditativa dels mèrits que es pretenguen fer valdre, de conformitat amb el barem establit en la base 11.1 de les normes reguladores del procediment, a excepció dels resultats obtinguts en les proves selectives (apartat 11.1.B) del barem de mèrits i de l'experiència professional en el CHGUV, que seran acreditats i valorats d'ofici.  
La sol·licitud d'inscripció incorporarà les declaracions responsables següents de la persona sol·licitant:  
a) Declaració en què manifesta sota la seua responsabilitat que totes les dades recollides en la sol·licitud són verídiques, que compleix els requisits que estableix l'article 3 de la present convocatòria i que es troba en possessió de la documentació que així ho acredita, i queda a la disposició del CHGUV per al lliurament, comprovació, control i inspecció quan s'estime oportú, en els termes de l'article 69.1 de la Llei 39/2015, d'1 d'octubre, del procediment administratiu comú de les administracions públiques.  
b) El consentiment de la persona inscrita al tractament de les seues dades de caràcter personal que siguen necessàries per a la tramitació del procés, d'acord amb la normativa vigent.  
En tot cas, el personal que integre la borsa haurà d'acreditar que reuneix els requisits necessaris per a l'acompliment del lloc abans de la formalització del corresponent contracte.  
La comissió corresponent valorarà la documentació degudament acreditada i aportada dins del termini i en la forma escaient, i podrà requerir, en qualsevol moment del procediment, qualsevol aclariment sobre aquesta. Quan el requeriment no siga atés, no serà valorat el mèrit corresponent. En tot cas, l'anotació de dades falses podrà ser motiu de no-inclusió o d'exclusió, si escau, en les llistes d'ocupació temporal, sense perjudici de les mesures legals que corresponguen.  
El termini de presentació de sol·licituds serà d'un mes, a comptar des de l'endemà de la publicació d'aquesta resolució en el DOGV, i acabarà el mateix dia del mes següent a aquell en què s'haja publicat. Si fora inhàbil, el termini finalitzarà el següent dia hàbil.  
Les sol·licituds emplenades i la seua documentació adjunta es presentaran preferentment en el Registre General del CHGUV (horari de 09.00 a 14.00, de dilluns a divendres) o, si no és possible, a través de qualssevol de les formes possibles, de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
En cas d'optar-se per la presentació de la sol·licitud a través de les oficines de Correus, haurà d'observar-se la forma prevista en l'article 31 del Reial decret 1829/1999, de 3 de desembre, pel qual s'aprova el reglament que regula la prestació de serveis postals. De manera que les sol·licituds s'hauran de presentar en sobre obert i haurà de constar en la capçalera dels documents, amb claredat, el nom de l'oficina, així com el lloc, la data, l'hora i el minut de l'admissió, ja que si no es fa així, la data d'entrada serà la que conste en el Registre General del CHGUV. Els sobres hauran de dirigir-se a l'adreça postal següent: Consorci Hospital General Universitari de València, av. Tres Creus, 2, CP 46480.  
  
  
Article 4. Procediment  
Finalitzat el termini de presentació de sol·licituds, les comissions de valoració avaluaran els mèrits acreditats d'acord amb el barem aplicable i, seguidament, publicaran la relació provisional, ordenada per puntuació. Aquesta relació es farà pública al tauler d'anuncis i en la pàgina web corporativa per un termini de deu dies hàbils, a fi que els aspirants, si escau, presenten en aquest termini les al·legacions que consideren oportunes.  
Finalitzat el termini de presentació d'al·legacions i, si escau, resoltes aquestes, les comissions de valoració publicaran en els mateixos mitjans la relació definitiva, que serà remesa com a proposta a l'òrgan competent per a l'actualització de la corresponent borsa.  
  
Article 5. Barem  
Hi serà aplicable el barem establit en l'article 11.1 de les normes reguladores del procediment.  
Els empats en les puntuacions finals es resoldran a favor de la persona aspirant amb major puntuació en l'apartat B del barem (resultat obtingut en les proves selectives). En cas que persistisca l'empat, es resoldrà per ordre alfabètic dels cognoms, seguint la lletra utilitzada en l'última oferta d'ocupació pública del CHGUV.  
La comissió només podrà tindre en compte aquells mèrits obtinguts fins al mateix dia de la publicació de la present resolució en el DOGV.  
  
  
Article 6. Comissió de valoració  
La valoració dels mèrits serà realitzada per les comissions designades amb aquesta finalitat en les borses d'ocupació temporal de cadascuna de les categories convocades, de conformitat amb el que es disposa en l'article 14 de les normes reguladores.  
  
Article 7. Normativa aplicable  
Aquesta convocatòria i les borses que en resulten, es regiran per la Resolució de 15 de juny de 2016, del director gerent del CHGUV, d'aprovació de les normes reguladores per a la contractació de duració determinada i la millora d'ocupació. Tot això, sense perjudici de la resta de normes jurídiques que pogueren ser aplicables.  
  
Article 8. Règim jurídic  
La relació laboral que es formalitze, si és el cas, es regirà per les clàusules del contracte de treball, pel que es disposa en el conveni col·lectiu del personal laboral del CHGUV, per l'Estatut dels Treballadors i per les altres normes aplicables.  
  
Article 9. Recursos  
Contra aquesta resolució, que no esgota la via administrativa, podrà interposar-se un recurs d'alçada davant de la Presidència del CHGUV, dins del termini d'un mes des de l'endemà de la publicació, sense perjudici de la interposició de qualsevol altre recurs que es considere procedent, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Transcorregut l'esmentat termini sense que s'haja interposat cap recurs, aquesta resolució serà ferma amb caràcter general.  
  
València, 18 de novembre de 2020.- La directora gerent del CHGUV: Inmaculada Renart López.